Radio Kanal Ratte[2] sändet täglich vo 15 bis 3 Uhr uf sinere Frequenz 104,5 MHz vo de Hoche Möhr sin Programm mit ere Sändeleischtig vo 500 W in 's Wiesedahl un 's Dreiländereck uf Hochdütsch. In de übrige Zit wird 's Programm vom Freie Radio Dreyeckland us Friburg übertrait - ebefalls Hochdütsch. De Sänder wird vo me Förderverein trage wele sini Mittel us em Fonds für Freii Radios vo de Landesmedieaschtalt (LfK) kriegt. 'S Programm wird gschtaltet vo sine Mitglieder. Jede, de am Sänder interessiert isch, cha im Förderverein Mitglid wärde un ihn finanziell, tächnisch odr redaktionell unterschtütze. Entschtande isch de Sänder ursprünglich us de Szene rund um 's Schopfemer Café Irrlicht, eme autonome Jugendzentrum. Sit 2005 isch de Sänder abr in sini eigene Räum in de Hauptschtross zoge un versuecht sich sit längerem sowohl inhaltlich als au vo sinere Zielgruppe vo seine Urschprüng abz'hebe un selbschtbewusst als universelle Bürgerfunk ufzträte.